છેલ્લા કેટલાય દિવસોથી શેરબજાર ધડાધડ નીચે જઈ રહ્યું છે એના અનેક કારણોમાં એક કારણ સરકારની આર્થિક મોરચે અણઆવડતના કારણે ઊભું થયેલું વાતાવરણ પણ છે. ઓક્ટોબરના મધ્ય ભાગ સુધીમાં તો વિદેશી રોકાણકારો જ 19,000 કરોડ રૂપિયા કાઢીને નીકળી ગયા છે. સપ્ટેમ્બરમાં રોકાણ પરત ખેંચાયાનો આંકડો સાડા નવ હજાર કરોડ હતો. ભારતની બ્લ્યુચીપ કંપનીઓમાંથી ૧૦ ટકા રોકાણ પાછું ખેંચી લેવામાં આવ્યું છે. વર્ષ 2014માં ભારતની બ્લ્યૂચીપ કંપનીઓમાં 16 ટકાના દરે વધતું રોકાણ વર્ષ 2018-19માં 10 ટકાની નીચે ગગડી જવા પામ્યું છે. એનો મતલબ એ થયો કે આવનારા દિવસો શેરબજાર અને અર્થતંત્ર માટે વધુ કઠીન બનશે..